Stig Sæterbakken

Stig Sæterbakken (1966–2012)Stig Sæterbakken er død Gudbrandsdølen Dagningen 25. januar 2012Stig Sæterbakken er død Dagbladet.no 25. januar 2012  var en norsk forfatter og oversetter. Hans forfatterskap omfatter dikt, fortellinger, essayer, sakprosa og romaner.

 Biografi 
Stig Sæterbakken ble født på Lillehammer. Han startet sin musikalske karriere som musiker i det avantgardistiske rockebandet «Grå» i 1982. Her spilte han både bass og keyboards.http://www.rockipedia.no/Vault.aspx?entity=753894 Høsten 1983 ble «Grå» oppløst, og Sæterbakken ble deretter med i «Parodi La Verité». I 1985 flyttet Sæterbakken til Oslo, hvor han fortsatte sitt forfatterskap og videreførte sin musikerkarriere i den avantgardistiske duoen «Ba-Iss». Duoen ga ut tre albumDiscogs: Ba-iSS før den ble oppløst i 1991. Senere flyttet Sæterbakken tilbake til Lillehammer.Møter seg selv i døra Sæterbakken tok sitt eget liv 25. januar 2012.

 Forfatterskap 
Stig Sæterbakken begynte å skrive tidlig og debuterte med diktsamlingen Flytende paraplyer da han var 18 år gammel. I løpet av sin karriere utga han tyve bøker, hvorav to diktsamlinger, én samling med fortellinger, tre essaysamlinger og tre essayer som boksingler, én sakprosabok og ti romaner i tillegg til oversettelser. Posthumt kom Essays i utvalg, Der jeg tenker er det alltid mørkt og Ikke noe av dette handler om meg: selvbiografiske notater. 

Hans forfatterskap har flere ganger blitt omtalt som et av de viktigste i nordisk samtidslitteratur.Dagbladet: Svart, skånselsløst mesterstykke fra Sæterbakken Karl Ove Knausgård har uttalt at «Sæterbakken er en av de viktigste forfatterne i min generasjon».Knausgård - Dagbladet The New York Times omtalte hans bok Siamesisk som «vanskelig og briljant» og plasserte ham i det samme litterære landskapet som Thomas Bernhard, Samuel Beckett og Knut Hamsun.Sæterbakken roses i USA I tillegg til de nordiske språk er hans romaner oversatt til blant annet engelsk, russisk, tyrkisk og tsjekkisk. Ved siden av sine bøker bidro han ofte i antologier og tidsskrift, da spesielt Vagant.

 Lyrikk 
Mens han var elev ved Lillehammer Gymnas utga Stig Sæterbakken sin første diktsamling, Flytende paraplyer.Klassekampen 5. januar 2013 To år senere, i 1986, fulgte Sæterbakken opp med Sverdet ble til et barn.Klassekampen 05.01.2013 Forfatteren utga også en diktsamling på eget forlag, med tittelen 23 dikt.

 Fortellinger 
I 1988 utga Sæterbakken Vandrebok, en samling bestående av fortellinger.

 Essayer 
Sæterbakken skrev essayer gjennom store deler av sitt forfatterskap. Hans første samling var Estetisk salighet (1994), som er en oppsummering av fem års essayistisk virksomhet. Boken inneholder betraktninger over ulike kunstner- og forfatterskap, bl.a. Jeff Koons og Per Inge Bjørlo, Julio Cortázar og Laurence Sterne.Audun Lindholm: Logos og kaos Syv år senere kom Det onde øye, en bok hvor «forfatteren insisterer på at kunst og litteratur er områder hvor alminnelige moralske regler ikke gjelder, et sted der både forfatteren og leseren kan utforske yttergrensene av den menneskelige erfaring, uten de bånd og forpliktelser som ellers holder tilbake.» I 2010 kom «Dirty Things», som består av essayer fra perioden 2002 til 2009. Han publiserte også tre essayer som boksingler på Flamme forlag. I 2009 kom Ja. Nei. Ja., i 2011 Umuligheten av å leve samt Det fryktinngydende. Disse tre ble samlet og i 2012 utgitt under tittelen Der jeg tenker er det alltid mørkt, som for øvrig er den første setningen i hans roman Sauermugg.

 Romaner 
I 1991 utga Sæterbakken sin første roman, Incubus, etterfulgt av Det nye testamentet i 1993. I 1997 vendte Sæterbakken tilbake som romanforfatter med Siamesisk, en bok som markerer et tydelig brudd i forfatterskapet. I 1998 kom Selvbeherskelse og i 1999 Sauermugg. De tre bøkene, S-trilogien som de gjerne blir kalt, kom i en samlet utgave sommeren 2000. (Ny og utvidet utgave, november 2007.) Sæterbakkens siste utgivelser var romanene Besøket, Usynlige hender, Ikke forlat meg og Gjennom natten. 

For Besøket ble han tildelt Osloprisen 2006, mens Usynlige hender ble innstilt til både P2-lytternes romanpris og Ungdommens kritikerpris i 2007. Romanen Gjennom natten innbrakte både P2-lytternes romanpris 2011 og Ungdommens kritikerpris 2011, kort tid etter forfatterens bortgang.Sæterbakken vant Romanprisen

 Sakprosa 
Sæterbakken skrev boken De Press: Block to Block som handler om platen Block to Block, utgitt av det norske postpunkbandet De Press i 1981. Bokens første halvdel foretar en analyse av platen, samt forfatterens tilbakeblikk på tiden da den kom ut. Siste del inneholder en samtale mellom Sæterbakken og Andrej Nebb, som var vokalist og bassist i bandet. Boken kom ut i november 2011, og ble den siste Sæterbakken utga i sin levetid.

 Oversettelser 
Som oversetter mottok Stig Sæterbakken Kritikerprisen for beste oversettelse 2007 for sin oversettelse av Nikanor Teratologens Eldreomsorgen i Øvre Kågedalen. For samme bok mottok han også Bokklubbenes pris for årets viktigste oversettelse 2007. Han oversatte flere bøker, bl.a. noveller av Edgar Allan Poe.

 Annet 
Sæterbakken var kunstnerisk leder for Norsk Litteraturfestival – Sigrid Undset-dagene fra 2006 til oktober 2008, da han trakk seg fra stillingen som følge av kontroversene rundt invitasjonen av David Irving til festivalen i 2009. I perioden 1995 til 1997 var han redaktør av den skandinaviske skriftserien Marginal.Sæterbakkens stemme Han var også fast gjestelærer i skrivekunst ved Nansenskolen i 12 år.Norsk humanistisk akademi

 Film om Sæterbakken 
 Høsten 1998 bestemte Stig Sæterbakken seg for å skrive en roman på én uke. Tanken var at han skulle kombinere alle sine dårligste sider i en romanfigur og på den måten forløse alter egoet han kalte Sauermugg. Filmskaper Morten Hovland filmet ham under prosessen. Filmen følger hans arbeide med teksten frem til ferdig roman året etter.Film om Stig Sæterbakken av Morten Hovland

 I 2011 produserte forfatter og regissør Terje Dragseth en atten minutters dokumentar om Stig Sæterbakken. Portrettet viser Sæterbakken på årsmøtet til Den norske forfatterforening, togreisen tilbake til hjemstedet Lillehammer, et besøk på Lillehammer kunstmuseum samt en pub, og til slutt hjemme i forfatterens arbeidsværelse.Youtube: Ikke noe av dette handler om meg

 Litteratur om Sæterbakken 
Følgende liste er et utvalg av litteratur om Stig Sæterbakken og hans forfatterskap.

 Kenneth Moe: Imot Sæterbakken (pamflett) – 2017
Audun Lindhom (red):  Alt menneskelig - En bok om Stig Sæterbakken. Cappelen Damm – 2016
 Morten Auklend: Prosopopeia, nr. 1 - 2002
 Gabriella Håkansson: Vagant, nr. 1 - 2000
 Nikolaj Frobenius: Vinduet, nr. 1 - 1999
 Henning Hagerup: Morgenbladet, 7. oktober 1994
 Karsten Sand Iversen: «Et kvalt opprør». Vinduet
 Karsten Sand Iversen: Standart nr. 2 - mai/august 1998
 Jan Arnald: Dagens Nyheter, 5. juni 2009
 Mats Kolmisoppi: Helsingborgs Dagblad, 22. mai 2009
 Olaf Haagensen og Marius Fossøy Mohaugen: Bøygen, nr. 1 – 2006
 Sindre Mekjan: «Jeg liker meg her». Vinduet.
 Gabriella Håkansson: «Det onde øye». Vinduet.
 Audun Lindholm: «Logos og kaos». Morgenbladet.Morgenbladet: Logos og kaos

 Stig Sæterbakkens minnepris 
I september 2012 ble Stig Sæterbakkens minnepris delt ut for første gang.
 Bibliografi 
 Utgivelser 
 År Tittel Genre Forlag 1984 Flytende paraplyer Lyrikk Cappelen 1985 23 dikt Lyrikk Eget forlag 1986 Sverdet ble til et barn Lyrikk Cappelen 1988 Vandrebok Fortellinger Cappelen 1991 Incubus Roman Cappelen 1993 Det nye testamentet Roman Cappelen 1994 Estetisk salighet Essayer Cappelen 1997 Siamesisk Roman Cappelen1998 Selvbeherskelse Roman Cappelen 1999 Sauermugg Roman Cappelen 2001 Det onde øye Essayer Cappelen 2003 Kapital Roman Cappelen 2006 Besøket Roman Cappelen 2007 Usynlige hender Roman Cappelen 2009 Ja. Nei. Ja. Essay Flamme Forlag 2009 Ikke forlat meg Roman Cappelen Damm 2010 Dirty Things Essayer Cappelen Damm 2010 Umuligheten av å leve Essay Flamme Forlag 2011 Gjennom natten Roman Cappelen Damm 2011 Det fryktinngydende Essay Flamme Forlag 2011 De Press: Block to Block Sakprosa Falck Forlag 2012 Essays i utvalg Essayer Cappelen Damm 2012 Der jeg tenker er det alltid mørkt Essayer Flamme Forlag2016Ikke noe av dette handler om meg: 
selvbiografiske notaterEssayerCappelen Damm

 Gjendiktninger 

 År Tittel Forfatter Notat 1989 Midlertidig evighet Ján Buzássy Sammen med Ivan Čičmanec 1995 Ansiktet mitt signerer jeg ikke Ján Ondrus Sammen med Ivan Čičmanec 2000 Samtaler med skygger Ivan Kupec Sammen med Ivan Čičmanec 2000 Mannen fra mengden og andre noveller Edgar Allan Poe  2007 Eldreomsorgen i Øvre Kågedalen Nikanor Teratologen  2012 Å hate alt menneskelig liv Nikanor Teratologen 

 Priser 
 Oppland fylkeskommunes kunstnerstipend, 1991
 Osloprisen 2006, for Besøket
 Kritikerprisen for beste oversettelse 2007, for oversettelse av Eldreomsorgen i Øvre Kågedalen av Nikanor Teratologen
 Bokklubbenes oversetterpris 2007, for oversettelse av Eldreomsorgen i Øvre Kågedalen av Nikanor Teratologen
 P2-lytternes romanpris 2011, for Gjennom natten
 Ungdommens kritikerpris 2011, for Gjennom nattenSæterbakken fikk ungdommens kritikerpris  hos adressa.no

 Referanser 

 Eksterne lenker 


  Stig Sæterbakken i Cappelen Forlag
  Stig Sæterbakken i NRK Forfatter
  Digitaliserte bøker av Stig Sæterbakken i Nasjonalbiblioteket.

Kategori:Norske lyrikere
Kategori:Norske romanforfattere
Kategori:Norske essayister
Kategori:Vinnere av P2-lytternes romanpris